חיים דוד סירירו

הרב חיים דוד סירירו (ט' אדר ה'תרמ"ד, 1884 - ה'תש"ך, 1960) היה אב בית הדין בערים פאס ומוגאדור שבמרוקו, וכן דיין במרקש. רבי חיים דוד השתייך לשושלת רבני משפחת סירירו ממגורשי קסטיליה.

 קורות חייו 
נולד בפאס לרבי מתתיה סירירו. למד אצל רבי יוסף הכהן סקאלי.מלכי רבנן מהדורה תניינא ערך מו"ה יוסף הכהן. (נדפס בספר תקנות מכנאס). נשא את סאטא למשפחת בן סימון, ולהם שישה בנים.

 רבנותו 
בחשוון ה'ת"ש, נתמנה לדיין בבית הדין במרקש בראשות הרב משה זריהן. ובאייר ה'תש"א, נבחר לאב בית הדין של מוגאדור.שו"ת רבי חיים דוד סירירו סימן יד. בכסלו ה'תש"ו, נתמנה לרבה של פאס ולרבה הראשי. בהמשך כיהן כאב בית הדין. בתקופתו כדיין, נהג להתכתב עם דיינים נוספים בשאר ערי מרוקו, כדוגמת רבי יוסף הלחמי,שו"ת רבי חיים דוד סירירו סימן ל"א. רבי שאול אבן דנאן, רבי שלמה הכהן צבאן,שו"ת רבי חיים דוד סירירו, תולדות המחבר, עמ' 20. ורבי יהודה אזנקוט.מכתב רח"ד סירירו (שו"ת רח"ד סירירו סימן לג) משנת תש"ב: "והוצרכנו לכתבו לרב העיר כמוהר"ר יהודה אזאנגוט [צ"ל: אזאנקוט] הי"ו לשלוח על הבעל לגדל פרע למגורשתו כפי הדין". לאחר קום המדינה ביקר בישראל כתייר, ותרם את ספרייתו לישיבת פורת יוסף. אחרי שהייתו בארץ שב לפאס, והמשיך לכהן כאב בית הדין עד סוף חייו.

היה ממקימי מועצת רבני מרוקו בשנת ה'תש"ז. 

נפטר בגיל 76 בשנת ה'תש"ך (1960). היה אחרון הדיינים למשפחת סירירו.

 שיטתו ההלכתית 
שיטת הרב חיים דוד אופיינה בהיצמדות לדברי מרן השולחן ערוך, והימנעות מחומרות מאוחרות נוספות, וכה הוא כותב:

כמו כן נמנה רבי חיים דוד עם המקילים בעניין קבלת גרים הבאים להתגייר לצורכי נישואין, כפי שכתב במכתב לרב יחיה בן הראש.ספר ריח ניחוח עמ' 485-6. לעדות על גיור לדוגמה שערך, ראו , עמ' 28

 ספרו 
בספרייה שתרם לישיבת פורת יוסף, נמצא קובץ הנושא את תשובותיו מכתב ידו. הקובץ ראה אור בשם:
שו"ת רבי חיים דוד סירירו - על ארבעת חלקי השולחן ערוך, מכון מגן אבות, ה'תשע"ו.

 לקריאה נוספת 
הרב מרדכי לבהר, תולדות המחבר, שו"ת רבי חיים דוד סירירו, עמ' 13–22.

 הערות שוליים 



קטגוריה:פאס: רבנים
קטגוריה:מרוקו: רבנים
קטגוריה:ילידי 1884
קטגוריה:נפטרים ב-1960